CELEX: 
Language: sl
Date: 2019-12-17 00:00:00
Title: DELEGIRANA DIREKTIVA KOMISIJE (EU) .../… o spremembi Priloge III k Direktivi 2011/65/EU Evropskega parlamenta in Sveta glede izjeme za šestvalentni krom kot protikorozijsko sredstvo hladilnega sistema iz ogljikovega jekla v absorpcijskih hladilnikih, zaradi prilagoditve znanstvenemu in tehničnemu napredku

EVROPSKA
                             KOMISIJA

                                                     Bruselj, 17.12.2019
                                                     C(2019) 9099 final

                     DELEGIRANA DIREKTIVA KOMISIJE (EU) .../…

                                       z dne 17.12.2019

     o spremembi Priloge III k Direktivi 2011/65/EU Evropskega parlamenta in Sveta glede
          izjeme za šestvalentni krom kot protikorozijsko sredstvo hladilnega sistema iz
        ogljikovega jekla v absorpcijskih hladilnikih, zaradi prilagoditve znanstvenemu in
                                      tehničnemu napredku

                                    (Besedilo velja za EGP)

SL                                                                                           SL
 ---pagebreak---                                 OBRAZLOŽITVENI MEMORANDUM

     1.      OZADJE DELEGIRANEGA AKTA
     Ta delegirana direktiva Komisije za namene prilagoditve tehničnemu napredku spreminja
     Prilogo III k Direktivi 2011/65/EU Evropskega parlamenta in Sveta o omejevanju uporabe
     nekaterih nevarnih snovi v električni in elektronski opremi (prenovitev)1 (v nadaljnjem
     besedilu: direktiva RoHS 2) glede izjeme za posebne uporabe šestvalentnega kroma.
     Direktiva RoHS 2 omejuje uporabo nekaterih nevarnih snovi v električni in elektronski
     opremi, kot je določeno v njenem členu 4. Veljati je začela 21. julija 2011.
     Trenutno omejene snovi, kakor so navedene v Prilogi II k direktivi RoHS 2, so naslednje:
     svinec, živo srebro, kadmij, šestvalentni krom, polibromirani bifenili (PBB), polibromirani
     difenil etri (PBDE), bis(2-etilheksil) ftalat (DEHP), benzil butil ftalat (BBP), dibutil ftalat
     (DBP) in diizobutil ftalat (DIBP). V prilogah III in IV k direktivi RoHS 2 so navedeni
     materiali in komponente električne in elektronske opreme za posebne uporabe, ki so izvzeti iz
     omejitve uporabe snovi iz člena 4(1) direktive RoHS 2.
     Člen 5 določa prilagoditev prilog III in IV znanstvenemu in tehničnemu napredku (vključitev,
     obnovitev, spremembe in razveljavitev izjem). V skladu s členom 5(1)(a) se izjeme vključijo
     v prilogi III in IV pod pogojem, da se s tako vključitvijo ne zmanjša varovanje okolja in
     zdravja, ki ga zagotavlja Uredba (ES) št. 1907/20062, ter da je izpolnjen kateri koli od
     naslednjih pogojev: njihova odstranitev ali nadomestitev tehnično ali znanstveno ni izvedljiva
     s spremembo konstrukcije ali z nadomestitvijo z materiali in komponentami, ki ne zahtevajo
     katerega od materialov ali snovi, naštetih v Prilogi II; zanesljivost nadomestkov ni
     zagotovljena ali bi skupni negativni vplivi na okolje, zdravje in varnost potrošnikov, ki bi jih
     povzročila nadomestitev, utegnili prevladati nad skupnimi prednostmi nadomestitve za okolje,
     zdravje in varnost potrošnikov.
     Člen 5(1) določa tudi, da Evropska komisija (v nadaljnjem besedilu: Komisija) vključi
     materiale in komponente električne in elektronske opreme za posebne uporabe v sezname iz
     prilog III in IV s posameznimi delegiranimi akti v skladu s členom 20. Člen 5(3) in Priloga V
     določata postopek za predložitev zahtevkov za odobritev, obnovitev ali razveljavitev izjeme.

     2.      POSVETOVANJA PRED SPREJETJEM AKTA
     Od objave direktive RoHS 2 je Komisija prejela številne3 zahtevke gospodarskih subjektov v
     skladu z določbami iz člena 5(3) in Priloge V za odobritev novih in obnovitev obstoječih
     izjem.
     Trenutna izjema 9 iz Priloge III dovoljuje uporabo šestvalentnega kroma kot
     protikorozijskega sredstva hladilnega sistema iz ogljikovega jekla. Komisija je januarja 2015
     prejela zahtevek za obnovitev te izjeme. Medtem ko je bil datum poteka veljavnosti izjeme
     9 za kategorije 1 do 7 in 104 v skladu z zahtevami iz direktive RoHS (drugi pododstavek

     1
            UL L 174, 1.7.2011, str. 88.
     2
            UL L 396, 30.12.2006, str. 1.
     3
            Seznam              je         na            voljo           na         spletnem           naslovu:
            http://ec.europa.eu/environment/waste/rohs_eee/adaptation_en.htm
     4
            Te kategorije so: 1. veliki gospodinjski aparati, 2. mali gospodinjski aparati, 3. oprema za IT in
            telekomunikacije, 4. oprema za zabavno elektroniko, 5. oprema za razsvetljavo, 6. električna in
            elektronska orodja, 7. igrače, oprema za prosti čas in šport, 10. avtomati Kategorije električne in
            elektronske opreme so navedene v Prilogi I k direktivi RoHS.

SL                                                      1                                                         SL
 ---pagebreak---      člena 5(5)) 21. julij 2016, se izjema še naprej uporablja do odločitve Komisije o zahtevku za
     obnovitev.
     Da bi Komisija lahko ocenila zahtevek za izjemo, je začela študijo, s katero bo izvedena
     zahtevana tehnična in znanstvena ocena, vključno z osemtedenskim spletnim odprtim
     posvetovanjem z zainteresiranimi stranmi5 glede zahtevka. Med posvetovanjem z
     zainteresiranimi stranmi je bil prejet en prispevek.
     Končno poročilo, ki vsebuje oceno zahtevka, je bilo objavljeno6 in zainteresirane strani so bile
     uradno obveščene.
     Komisija se je nato pisno7 posvetovala s strokovno skupino držav članic za delegirane akte na
     podlagi direktive RoHS 2. Strokovnjaki so se strinjali z osnutkom, ki ga je predstavila
     Komisija, pri čemer velika večina članov ni izrazila svojega mnenja. V skladu s smernicami
     za boljše pravno urejanje je bil osnutek delegirane direktive objavljen na portalu za boljše
     pravno urejanje s štiritedenskim obdobjem za pripombe. Komisija ni prejela nobenih pripomb.
     Izvedeni so bili vsi potrebni ukrepi v zvezi z izjemami od omejitev uporabe snovi v skladu s
     členom 5(3) do (7)8. Svet in Evropski parlament sta bila o vseh dejavnostih uradno obveščena.
     Končno poročilo je zlasti izpostavilo naslednje tehnične informacije in oceno:
            Šestvalentni krom (Cr(VI)) deluje kot protikorozijsko sredstvo hladilnega sistema iz
             ogljikovega jekla v absorpcijskih hladilnikih. Uporablja se za ustvarjanje plasti na
             notranji površini jeklenih cevi, da se jih zaščiti pred hladilno raztopino, ki vsebuje
             korozivni amonijak.
            Na voljo je nadomestek za Cr(VI) za absorpcijske hladilnike z nizko temperaturo
             kotla (približno 140–180 °C). V zvezi z nadomestkom za druge uporabe z višjo
             temperaturo kotla se pričakuje, da bo potrebno daljše obdobje, saj se zanesljivost
             alternativ še vedno ocenjuje.
     Rezultati ocene za kategorije 1 do 7 in 10 kažejo, da zahtevek za izjemo, ki se nanaša na vnos
     9 v Prilogi III, izpolnjuje vsaj eno od ustreznih meril iz člena 5(1)(a).
     Da bi se razlikovale uporabe z nizko in visoko temperaturo kotla ter da bi izjema bila v skladu
     z ustreznimi avtorizacijami na podlagi uredbe REACH9, je bilo besedilo trenutne izjeme
     razdeljeno. Glede na to, da se da temperaturo kotla zlahka prilagoditi z delovnim tlakom, se
     temperatura ne šteje za dovolj zanesljivo merilo za potrebe izvrševanje direktive RoHS.
     Namesto tega se šteje, da je vhodno moč, ki je tesno povezana z vreliščem, lažje spremljati in
     da bolj zanesljivo predstavlja različne kategorije uporabe.
     Za uporabe z vhodno močjo < 75 W (ki ustrezajo izdelkom z nizko tempeaturo kotla), kjer so
     na voljo zanesljivi nadomestki, se izjema izteče 12 mesecev po objavi Delegirane direktive v
     Uradnem listu Evropske unije, v skladu s členom 5(6) direktive RoHS.
     Za uporabe z vhodno močjo ≥ 75 W ter za sisteme, ki v celoti delujejo z neelektričnimi
     grelniki (in ustrezajo uporabam z visoko temperaturo kotla), je upravičeno obdobje
     veljavnosti izjeme do 21. julija 2021, ki se lahko obnovi v skladu s prvim odstavkom člena
     5(2).

     5
            Obdobje posvetovanja: od 21. avgusta 2015 do 16. oktobra 2015.
     6
            https://op.europa.eu/sl/publication-detail/-/publication/a3fdcc8c-4273-11e6-af30-01aa75ed71a1
     7
            Posvetovanja so potekala od 14. decembra 2018 do 21. januarja 2019.
     8
            Seznam potrebnih upravnih ukrepov je objavljen na spletišču Komisije. V Medinstitucionalnem registru
            delegiranih aktov na https://webgate.ec.europa.eu/regdel/#/home si lahko ogledate, v kateri fazi je
            trenutno vsak posamezen delegirani akt.
     9
            Sklep Komisije C(2017) 665.

SL                                                       2                                                         SL
 ---pagebreak---      Izjema je skladna z avtorizacijami na podlagi uredbe REACH, in sicer REACH/17/7/0 –
     REACH/17/7/3. V odobrenem obdobju veljavnosti se ne pričakuje nobenih negativnih
     družbeno-ekonomskih posledic nadomestitve. Prav tako se ne pričakuje negativnega vpliva na
     inovacije.
     Za kategorije, ki niso kategorije 1 do 7 in 10, ostaja obstoječa izjema z obdobji veljavnosti iz
     člena 5(2). Posebna izjema ne znižuje ravni varovanja okolja in zdravja, ki jo zagotavlja
     Uredba (ES) št. 1907/2006 (REACH) v skladu s členom 5 Direktive 2011/65/EU.

     3.      PRAVNI ELEMENTI DELEGIRANEGA AKTA
     Delegirana direktiva dovoljuje izjemo od omejitev uporabe šestvalentnega kroma pri posebnih
     uporabah iz člena 4(1), ki se navede na seznamu v Prilogi III k Direktivi 2011/65/EU.
     Instrument je delegirana direktiva, kot je določeno v Direktivi 2011/65/EU in zlasti ob
     izpolnjevanju ustreznih zahtev iz člena 5(1)(a) navedene direktive.
     Cilj delegirane direktive je prispevati k varovanju zdravja ljudi in varstvu okolja ter zbližati
     določbe za delovanje notranjega trga na področju električne in elektronske opreme, in sicer z
     omogočanjem uporabe sicer prepovedanih snovi za posebne uporabe v skladu z določbami in
     pogoji iz direktive RoHS 2 ter v njej vzpostavljenim postopkom za prilagajanje prilog III in
     IV znanstvenemu in tehničnemu napredku.
     Skladno z načelom sorazmernosti ta ukrep ne presega okvirov, ki so potrebni za doseganje
     njegovih ciljev.
     Predlog ne vpliva na proračun EU.

SL                                                  3                                                   SL
 ---pagebreak---                          DELEGIRANA DIREKTIVA KOMISIJE (EU) .../…

                                               z dne 17.12.2019

      o spremembi Priloge III k Direktivi 2011/65/EU Evropskega parlamenta in Sveta glede
           izjeme za šestvalentni krom kot protikorozijsko sredstvo hladilnega sistema iz
         ogljikovega jekla v absorpcijskih hladilnikih, zaradi prilagoditve znanstvenemu in
                                       tehničnemu napredku

                                           (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Direktive 2011/65/EU Evropskega parlamenta in Sveta z dne 8. junija 2011 o
     omejevanju uporabe nekaterih nevarnih snovi v električni in elektronski opremi10 ter zlasti
     člena 5(1)(a) Direktive,
     ob upoštevanju naslednjega:
     (1)    Direktiva 2011/65/EU določa, da morajo države članice zagotoviti, da električna in
            elektronska oprema, dana na trg, ne vsebuje nevarnih snovi iz Priloge II k navedeni
            direktivi. Navedena omejitev se ne uporablja za izvzete uporabe iz Priloge III k
            Direktivi 2011/65/EU.
     (2)    Kategorije električne in elektronske opreme, za katere se uporablja Direktiva
            2011/65/EU, so naštete v Prilogi I k navedeni direktivi.
     (3)    Šestvalentni krom je omejena snov iz Priloge II k Direktivi 2011/65/EU.
     (4)    Izjema iz omejitve uporabe šestvalentnega kroma kot protikorozijskega sredstva
            hladilnega sistema iz ogljikovega jekla v absorpcijskih hladilnikih v koncentraciji do
            0,75 mas. % v hladilni tekočini („izjema“) je vključena v Prilogo III k Direktivi
            2011/65/EU. Izjema za kategorije 1 do 7 in 10 je v skladu z drugim pododstavkom
            člena 5(2) navedene direktive prenehala veljati 21. julija 2016.
     (5)    Komisija je zahtevek za obnovitev izjeme („zahtevek za obnovitev“) prejela 20.
            januarja 2015, tj. v roku iz člena 5(5) Direktive 2011/65/EU. V skladu z navedeno
            odločbo izjema ostane veljavna do sprejetja odločitve o zahtevku za obnovitev.
     (6)    Ocena zahtevka za obnovitev je vključevala posvetovanja z zainteresiranimi stranmi v
            skladu s členom 5(7) Direktive 2011/65/EU. Ocena, ki upošteva sklepe Komisije o
            avtorizacijah za dajanje v promet in uporabo in/ali za uporabo snovi iz Priloge XIV k
            Uredbi (ES) št. 1907/200611, je privedla do sklepa, da je treba trenutno izjemo za
            kategorije 1 do 7 in 10 razdeliti v dva podvnosa z besedilom, ki jasno odraža
            znanstveni in tehnični napredek v zvezi z nadomestkom šestvalentnega kroma, ki se
            razlikuje glede na vrsto uporabe.

     10
            UL L 174, 1.7.2011, str. 88.
     11
            Povzetek sklepov Evropske komisije o avtorizacijah za dajanje v promet in uporabo in/ali za uporabo
            snovi iz Priloge XIV k Uredbi (ES) št. 1907/2006 Evropskega parlamenta in Sveta o registraciji,
            evalvaciji, avtorizaciji in omejevanju kemikalij (REACH) (UL C 48, 15.2.2017, str. 9).

SL                                                      4                                                         SL
 ---pagebreak---      (7)    Šestvalentni krom (Cr(VI)) deluje kot protikorozijsko sredstvo hladilnega sistema iz
            ogljikovega jekla v absorpcijskih hladilnikih. Uporablja se za ustvarjanje plasti na
            notranji površini jeklenih cevi, da se jih zaščiti pred hladilno raztopino, ki vsebuje
            korozivni amonijak.
     (8)    Za uporabe z vhodno močjo ≥ 75 W ter za sisteme, ki v celoti delujejo z neelektričnimi
            grelniki (in ustrezajo uporabam z visoko temperaturo kotla), zajete s trenutno izjemo,
            je nadomestitev ali odstranitev šestvalentnega kroma še vedno znanstveno in tehnično
            neizvedljiva zaradi pomanjkanja zanesljivih nadomestkov. Izjema za te uporabe je v
            skladu z Uredbo (ES) št. 1907/2006 Evropskega parlamenta in Sveta12, zato ne znižuje
            ravni varovanja okolja in zdravja, ki jo zagotavlja navedena uredba.
     (9)    Zato je primerno odobriti zahtevek za podaljšanje izjeme za uporabe z visoko
            temepraturo kotla do 21. julija 2021 v skladu s členom 4(3) in drugim pododstavkom
            člena 5(2) Direktive 2011/65/EU. Glede na rezultate nenehnih prizadevanj za iskanje
            ustreznih nadomestkov ni verjetno, da bi obdobje veljavnosti te izjeme negativno
            vplivalo na inovacije.
     (10)   Pogoji za podaljšanje iz člena 5(1) Direktive 2011/65/EU za uporabe z vhodno močjo
            < 75 W (ki ustreza nizki temperaturi kotla), ki jih trenutno zajema izjema, niso več
            izpolnjeni, zato je treba zahtevek za podaljšanje zavrniti. Izjeme za navedene uporabe
            bi morale v skladu s členom 5(6) navedene direktive prenehati veljati 12 mesecev po
            začetku veljavnosti te direktive.
     (11)   Za kategorije 8, 9 in 11 obstoječa izjema ostane v veljavi za obdobja veljavnosti iz
            drugega pododstavka člena 5(2) Direktive 2011/65/EU. Zaradi pravne jasnosti bi bilo
            treba v Prilogi III k navedeni direktivi navesti datume izteka obdobja veljavnosti
            izjem.
     (12)   Direktivo 2011/65/EU bi bilo zato treba ustrezno spremeniti –

     SPREJELA NASLEDNJO DIREKTIVO:

                                                    Člen 1
     Priloga III k Direktivi 2011/65/EU se spremeni, kakor je navedeno v Prilogi k tej direktivi.

                                                    Člen 2
     1.      Države članice sprejmejo in objavijo zakone in druge predpise, potrebne za
             uskladitev s to direktivo, najpozneje do [zadnji dan 12. meseca po datumu začetka
             veljavnosti te direktive]. Komisiji nemudoma sporočijo besedila navedenih
             predpisov.
             Navedene predpise uporabljajo od [zadnji dan 12. meseca po datumu začetka
             veljavnosti te direktive + 1 dan].
             Države članice se v sprejetih predpisih sklicujejo na to direktivo ali pa sklic nanjo
             navedejo ob njihovi uradni objavi. Način sklicevanja določijo države članice.

     12
            Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji,
            evalvaciji, avtorizaciji in omejevanju kemikalij (REACH) ter o ustanovitvi Evropske agencije za
            kemikalije (UL L 396, 30.12.2006, str. 1).

SL                                                     5                                                       SL
 ---pagebreak---      2.       Države članice Komisiji sporočijo besedila temeljnih predpisov nacionalnega prava,
              ki jih sprejmejo na področju, ki ga ureja ta direktiva.

                                                 Člen 3
     Ta direktiva začne veljati dvajseti dan po objavi v Uradnem listu Evropske unije.

                                                 Člen 4
     Ta direktiva je naslovljena na države članice.
     V Bruslju, 17.12.2019

                                                  Za Komisijo
                                                  Predsednica
                                                  Ursula VON DER LEYEN

SL                                                    6                                            SL
 ---documentbreak---                              EVROPSKA
                             KOMISIJA

                                                     Bruselj, 17.12.2019
                                                     C(2019) 9099 final

                                                     ANNEX 1

                                          PRILOGA

                                              k

                                 Delegirani direktivi Komisije

     o spremembi Priloge III k Direktivi 2011/65/EU Evropskega parlamenta in Sveta glede
          izjeme za šestvalentni krom kot protikorozijsko sredstvo hladilnega sistema iz
        ogljikovega jekla v absorpcijskih hladilnikih, zaradi prilagoditve znanstvenemu in
                                      tehničnemu napredku

SL                                                                                           SL
 ---pagebreak---                                              PRILOGA
     V Prilogi III k Direktivi 2011/65/EU se točka 9 nadomesti z naslednjim:

     „9.         Šestvalentni krom kot             Uporablja se za kategorije 8, 9 in 11 ter
                 protikorozijsko sredstvo          preneha veljati:
                 hladilnega sistema iz
                                                       21. julija 2021 za kategoriji 8 in 9,
                 ogljikovega jekla v absorpcijskih
                                                          razen za in vitro diagnostične
                 hladilnikih v količini do 0,75
                                                          medicinske pripomočke ter
                 mas. % v hladilni raztopini
                                                          instrumente za spremljanje in nadzor
                                                          za industrijsko uporabo,
                                                            21. julija 2023 za in vitro diagnostične
                                                             medicinske pripomočke iz kategorije
                                                             8,
                                                            21. julija 2024 za instrumente za
                                                             spremljanje in nadzor za industrijsko
                                                             uporabo iz kategorije 9 ter za
                                                             kategorijo 11.

     9(a)-I      Do 0,75 mas. % šestvalentnega          Uporablja se za kategorije 1 do 7 in 10 ter
                 kroma, ki se uporablja kot             preneha veljati [dvanajst mesecev po objavi
                 protikorozijsko sredstvo v             Delegirane direktive v Uradnem listu].
                 hladilni raztopini hladilnega
                 sistema iz ogljikovega jekla v
                 absorpcijskih hladilnikih
                 (vključno z minibari),
                 zasnovanega za polno ali delno
                 delovanje z električnim grelcem,
                 s povprečnim odjemom
                 električne energije < 75 W pri
                 konstantnih obratovalnih
                 pogojih

     9(a)-II     Do 0,75 mas. % šestvalentnega          Uporablja se za kategorije 1–7 in 10 ter
                 kroma, ki se uporablja kot             preneha veljati 21. julija 2021.“
                 protikorozijsko sredstvo v
                 hladilni raztopini hladilnega
                 sistema iz ogljikovega jekla v
                 absorpcijskih hladilnikih:
                  zasnovanega za polno ali
                   delno delovanje z
                   električnim grelcem, s
                   povprečnim odjemom
                   električne energije ≥ 75 W
                   pri konstantnih obratovalnih
                   pogojih;
                  zasnovanega za polno
                   delovanje z neelektričnim

SL                                                  1                                                   SL
 ---pagebreak---      grelcem.

SL              2   SL